Kuidas Sa pokkeri juurde jõudsid?  Alustasin sõpradega 5 card draw pokkerist. Algul ma ei teadnud holdemist üldse midagi, sest algus oli ju kodumängudes. Hiljem, kuskil 2007. aastal, tegin Triobeti konto ning tutvusin Holdemiga. Aga tegelikult olen ma alati olnud ikka rohkem live-mängija. See meeldib mulle oluliselt rohkem kui netimäng ning minust ilmselt ei saagi kunagi head 'neti-grinderit'. Esimene kasiinokogemus oli selline, et läksin Tartus Olympicusse ja seal istus laua taga Priit Brikker, kellel oli hästi suur kuhi žetoone ees ja siis ma võtsin talt sealt korraliku osa neist sel õhtul endale. Tartus hakkas nädalavahetustel tavaliselt kell 18 või 19 turniir ning siis pärast seda lasime poole hommikuni 'cashi' ja nädala sees saime ka ikka selle ühe cashilaua käima. Teisel laual seal kunagi cashi ei mängitud, kuigi füüsiliselt oli Tartu Olympicus neid laudu kaks. Eriti meeldib mulle Omaha rahalaud ja just laua taga mitte internetis.